1. פירוש המשנה לרמב"ם מסכת כתובות פרק ה משנה ד   
   וחייבת על כל פנים להיות רוחצת פניו ידיו ורגליו ומוזגת לו את הכוס ומצעת לו את המטה ואפילו היו לה אלף שפחות. לפי שדברים אלו אין מותר לאדם שתעשם לו אלא אשתו, לפי שכלל הוא בתורתינו אין משתמשים באשה, ואין חלוק בין שפחה או זולתה בין גדולה בין קטנה.
2. בית הבחירה למאירי מסכת כתובות דף ד עמוד ב   
   דברים אלו יש אומרים דוקא באשתו שלבו גס בה ויבא לידי הרגל עבירה אבל שפחה ושאר עריות מותר וגדולי המחברים כתבוה בכל אשה בין שפחה בין משוחררת בין גויה בין ישראלית והדברים נאים אלא שהיא חומרא יתירא:
3. תלמוד ירושלמי מסכת כתובות פרק ה דף ל טור א /ה"ה  
   רב הונא אמר אפילו הכניסה לו מאה שפחות כופה לעשות לו דברים של יחיד מהו דברי' של יחיד סכת לו את גופו ומרחצת לו את רגליו ומוזגת לו את הכוס למה משום שהיא חייבת לעשות לו או משום שאינן ראויין להשתמש בשפח' מה נפק מן ביניהון הכניסה לו עבדים אין תימר משום שאין ראויין להשתמש בשפחה הרי הכניסה לו עבדים הוי לית טעמא משום שהיא חייבת לו
4. שולחן ערוך אבן העזר הלכות אישות סימן כא סעיף ה   
   אסור להשתמש באשה כלל, בין גדולה בין קטנה, טז] בין שפחה בין משוחררת, שמא יבא לידי הרהור עבירה. באיזה שמוש אמרו, ברחיצת פניו ידיו ורגליו, יז] אפילו ליצוק לו מים לרחוץ פניו ידיו ורגליו אפילו אינה נוגעת בו, ח והצעת המטה יח] בפניו, ומזיגת הכוס. הגה: וי"א דהוא הדין באכילה עמה בקערה נמי אסור בכל ערוה כמו באשתו נדה (בנימין זאב סימן קמ"ג). ט יט] ויש מקילין בכל אלה, דלא אסרו דברים של חבה רק באשתו נדה (רשב"א אלף קמ"ח /קפ"ח/). כ] וי"א דכל זה אינו אסור רק במקום ייחוד, אבל במקום שרוב בני אדם מצויים כגון במרחץ, י (ה) מותר לרחוץ מעובדות כוכבים שפחות, וכן נוהגים (מרדכי פ' אף על פי בשם הר"ש בר ברוך). כא] וי"א דכל שאינו עושה דרך חבה, יא (ו) רק כוונתו לשם שמים, מותר. לכן נהגו להקל בדברים אלו (תוספות סוף קדושין). כב] י"א דאין לנהוג אפילו עם אשתו בדברים של חבה, יב כגון לעיין ברישיה אם יש לו כינים, בפני אחרים (נ"י פרק חזקת הבתים).
5. חידושי הריטב"א מסכת כתובות דף סא עמוד א   
   ...ויש אומרים דמזיגת הכוס האסורה היינו כשנותנת מים ביין ונותנת לפניו דאיכא הרגל אבל להריק מן הכלי לכוס ולתת לפניו על השלחן מותר, ואינו נכון, ומ"מ נראה דכל היכא דאיכא בני חבורה דנחזי [נ"א: דשתו] מינייהו מותרת למזוג כוס ולתת לפניו, ועם כל זה ראוי להחמיר בזמן הזה.
6. רש"י מסכת שבת דף עו עמוד ב   
   כדי מזיגת הכוס - כשיעור שנותנין יין חי לתוך כוס להוסיף עליו מים כהלכתו, ולמזוג אותו בהן, ובגמרא מפרש באיזה כוס משערו.
7. חידושי הרשב"א מסכת כתובות דף סא עמוד א   
   ומזיגת הכוס יש מי שאומר בהושטת הכוס מידו לידה והיינו דדביתהו דשמואל מחלפא בשמאלא ויהבה ליה אבל כלי אחר מותר להושיט מידה לידו ובלבד שלא יגע בבשר, וכן כתוב בספר היראים שאין אסור אלא כששניהם יחד מזיגה והושטת הכוס אבל הושטת שאר דברים שלא בכוס מזיגה מותרת אך שלא יגע בבשרה, ובירושלמי במסכת ברכות גרסינן כלה לביתה אסורה כל שבעה ואסור ליטול ממנה כוס דאלמא כלי אחר מותר, והא דאמרינן בסדר אליהו רבה באותו תלמיד שמא הבאת לו את הפך ונגע ביך או את השמן ונגע ביך לומר שמתוך כך נוגע בה ממש וזה אסור ולא שהנטילה אסורה, ויש מי שאומר דאסור ליטול ממנה כל דבר וכך אמרו משמו של רש"י ז"ל, והא דדביתהו דשמואל לאו דיהבה ליה ממש אלא מוזגת ולעשות היכר בדבר מניחתו על השלחן בשמאל כדביתהו דאביי דמנחא ליה אכובא ואידך אשרשיפא ואבי סדיא
8. רא"ש מסכת כתובות פרק ה סימן כד  
   ודביתהו דשמואל היתה מוזגת המים ביין ביד שמאל ומנחת הכוס על השלחן ואינך היו מוזגות בימין ולא היו נותנין הכוס על השלחן אבל להושיט חפץ לידו מיזהר זהירי כולי עלמא
9. הגהות מיימוניות הלכות איסורי ביאה פרק יא   
   ונראה מזיגה האמורה בגמרא היינו דוקא מזיגה במים אבל מזיגה מן הכלי כמו שאנו עושים אין נראה בזה קירוב דעת
10. חידושי הריטב"א מסכת כתובות דף ד עמוד ב   
    חוץ ממזיגת הכוס. פירש רש"י ז"ל להושיט לו, פי' לפירושו שאין האיסור במזיגת היין במים אלא שלא להושיט הכוס לידו, ואורחא דתנא הוא דקרי להושטת הכוס מזיגה
11. שולחן ערוך יורה דעה הלכות נדה סימן קצה סעיף י

כל מלאכות שהאשה עושה לבעלה נדה, עושה לו, חוץ יג ממזיגת הכוס, שאסורה למזוג הכוס יד (יג) (יד] בפניו), (ב"י וכן משמע ממרדכי פ"ק דשבועות וכ"מ מדברי הפוסקים), ולהניחו לפניו טו] על השלחן אא"כ תעשה שום היכר, כגון שתניחנו על השלחן ביד שמאל או תניחנו על הכר או על הכסת, אפילו ביד ימינה.

1. ש"ך יורה דעה סימן קצה ס"ק יג   
   ממזיגת הכוס כו' - כתב הב"ח מ"כ בדרשות מהר"ש מאוסטרייך דשלא כדין עושין הבעלי בתים שמניחין נשותיהם לישא הקערות וכיוצא בהן על השלחן מידי דהוה אמזיגת הכוס עכ"ל מיהו למ"ש הגמי"י בשם רא"מ דמזיגה בלא הושטה או הושטה בלא מזיגה מותר אפי' בלא שינוי ה"ה בקערה דליכא אלא הושטה דשרי וכן למ"ש הרשב"א (והב"י לדעת ה"ה) דמזיגת יין במים דוקא אסור אבל שאר משקים אי נמי מזיגה מן הכלי כמו שאנו עושים שרי ה"ה בקערה אין קפידא ועוד נראה דאפי' את"ל דנתינת הקערה על השלחן ה"ל כמזיגת הכוס מ"מ אף במזיגת הכוס אין איסור אלא בכוס המיוחד לבעלה בלבד דאיכא חיבה אבל להביא הקער' על השלחן שכל בני בית אוכלים ממנה אין קפידא אף על גב שגם בעלה אוכל עם בני ביתה מאותה קערה דליכא הכא חיבה והכי נקטינן אבל להביא קערה המיוחדת לבעלה אסורה וכמוכח מתנא דבי אליהו וממ"ש סה"ת דאף בהושטה בלבד כשאין בו שינוי אסור במאכל ובמשתה ע"כ ולפי זה משמע דמחמיר ג"כ בשאר משקים:
2. ש"ך יורה דעה סימן קצה ס"ק יד   
   בפניו - והב"ח כתב דאע"פ שהמזיגה שלא בפניו אם מניחה על השלחן בפניו אסור ואף הגמי"י דדוקא בדאיכא תרוייהו מזיגה והושטה הוא דאוסר מודה בזה ואצ"ל כשהוא יודע שהיא מוזגת את הכוס דכיון שהניחה על השלחן בפניו חשיב כמזיגה בפניו ג"כ ואסור עכ"ד ואין דבריו מוכרחים גם מדברי הרא"ש פ"ק דכתובות מוכח דשלא בפניו ליכא איסורא כלל ע"שכגד
3. תוספות מסכת כתובות דף סא עמוד א   
   מחלפא דביתהו בידא דשמאלא - במחזור ויטרי פי' הרב ר' שמעיה שהיה נזהר רש"י אפי' שלא ליתן מפתח מידו לידה ומכאן אין ראיה דשאני מזיגת כוס שהוא דבר של חיבה ואסורה אפילו להביא לפניו על השולחן אלא למר מנחא ליה אבי סדיא ולמר אפומא דכובא ומסדר אליהו דקתני גבי ההוא עובדא דמייתי בפ"ק דשבת (דף יג: ושם) באדם אחד שקרא הרבה ושנה הרבה כו' ששאל אליהו לאשתו שמא הבאת לו את הפך שמא הבאת לו את השמן ואמרה לו חס ושלום אפי' באצבע קטנה לא נגע בי נמי אין ראיה דמצינן לפרש דשלא על הבאת הפך היה מקפיד אלא הכי קאמר שמא בשעת הבאת הפך לא נזהרת ונגע ביך וכן משמע שהשיבתו אפילו באצבע קטנה לא נגע בי אבל שלא הביאה לו לא קאמרה
4. תלמוד בבלי מסכת שבת דף יג עמוד א   
   תני דבי אליהו: מעשה בתלמיד אחד ששנה הרבה וקרא הרבה, ושימש תלמידי חכמים הרבה, ומת בחצי ימיו. והיתה אשתו נוטלת תפיליו ומחזרתם בבתי כנסיות ובבתי מדרשות, ואמרה להם: כתיב בתורה +דברים ל+ כי הוא חייך ואורך ימיך, בעלי ששנה הרבה וקרא הרבה, ושימש תלמידי חכמים הרבה - מפני מה מת בחצי ימיו? ולא היה אדם מחזירה דבר. פעם אחת נתארחתי אצלה והיתה מסיחה כל אותו מאורע. ואמרתי לה: בתי, בימי נדותך מה הוא אצלך? אמרה לי: חס ושלום, אפילו באצבע קטנה לא נגע בי. - בימי לבוניך מהו אצלך? - אכל עמי, ושתה עמי, וישן עמי בקירוב בשר, ולא עלתה דעתו על דבר אחר. ואמרתי לה: ברוך המקום שהרגו, שלא נשא פנים לתורה, שהרי אמרה תורה +ויקרא יא /יח/+ ואל אשה בנדת טומאתה לא תקרב.
5. שולחן ערוך יורה דעה הלכות נדה סימן קצה סעיף ב   
   לא יגע בה אפילו באצבע קטנה, ג ו] ולא יושיט מידו לידה שום דבר (ג) ולא יקבלנו מידה, שמא יגע בבשרה. (וכן על ידי (ד) זריקה מידו לידה או להיפך, אסור).
6. מגיד משנה הלכות איסורי ביאה פרק יא הלכה יט   
   ומזיגת הכוס של יין דוקא אבל של מים מותר ושם נזכר שבשינוי מותר כדאיתא בפרק אף על פי בכתובות